Put ispravnosti
<s>Put ispravnosti ili put darme (pali: Dhammapada, sanskrt: Dharmapada; od dhamma – učenje, istina, pravednost, ispravnost i pada – stopa, staza, put) je zbirka Budinih izreka u stihovnoj formi.</s>

<s>Damapada je jedan od najznačajnih i najpoznatijih budističkih spisa.</s><s>U Damapadi se na jezgrovit i jednostavan način izlažu osnovni elementi Budinog učenja, a originalna verzija se nalazi u Pali kanonu.</s><s>Pali kanon čine tri celine, a u onoj koja sadrži Budine besede (Suta-pitaka), nalazi se „kratka zbirka“ (Kudaka-nikaja) u kojoj je sačuvana Dhamapada.</s>

<s>Put ispravnosti nazivamo antologijom buddhističke etike zato što se od ukupno 423 izreke u stihovima, oko polovina nalazi u drugim pali tekstovima, a neke se nalaze i u drugim djelima indijske klasične književnosti, među ostalim dvadesetak u Mahabharati.</s><s>Klasične verzije istog dela su docnije sačuvane i na sanskritu i kineskom jeziku.</s>

<s>Prevod 
Dhamma-pada je bio prvi pali tekst objavljen u Europi.</s><s>Objavio ga je uz latinski prijevod danski indolog V. Fausböll 1855. u Kopenhagenu.</s>

<s>Izdanje Maxa Müllera sa engleskim prijevodom izašlo je u Oxfordu 1881. kao deseti svezak čuvene zbirke “Sacred Books of the East”.</s><s>Max Müller prevodi naslov ove zbirke sa "Put vrline" (Path of virtue), a K. E. Neumann, prvi i najbolji estetski prijevod na njemački, sa “Put istine" (Der Wahrheitspfad).</s><s>U pali jeziku originala, pada znači “put”, a dhamma (sanskrit: dharma) označava Buddhinu nauku u cjelini.</s>

<s>Sadržaj 
Čuveni uvodni stihovi glase:
Um je izvor svih stvari, 
um im prethodi, um ih stvara.</s><s>Ko sa rđavom namerom govori il’ radi, 
tog patnja u stopu prati, 
kao točak volovsku zapregu.</s>

<s>Datum nastanka 
Datum nastanka Puta ispravnosti teško je s pouzdanjem utvrditi.</s><s>Prema tradiciji, reči zabeležene u tom spisu vode poreklo od samog Gautame Bude (563-483. pre n.e.?), mada se to ne može s izvesnošću potvrditi niti negirati.</s>

<s>Tumačenja 
Najstariji i najpoznatiji komentar Damapade na paliju napisao je Budagoša u 5. veku.</s><s>On je, u svrhe tumačenja, uz gotovo svaki stih navodio i poneku parabolu.</s>

<s>Izvori</s>

<s>Spoljašnje veze</s>

<s>Dhammapada (prevod Čedomil Veljačić)
 Dhammapada (prevod Milan Vukomanović)
 Dhammapada (prevod i komentari Branislav Kovačević)</s>

<s>Budistički tekstovi
Filozofska djela
Gotama Buda</s>

